In-Nerazzurro Newsletter ta' kull xahar mill-Inter Club Malta Diċembru 2020 F'din il-ħarġa… L-Editorjal - L-Għajn tat-Tigra… Mill-kalendarju ta' l-Inter Club Malta Curva Nord Milano 1969 (L-Ewwel Parti) minn Lawrence Cutajar Rebħ ta' tliet unuri f'sentejn mill-Ambrosiana Inter (L-Ewwel Parti) minn Mario Formosa Holt Rikordi mill-Passat - Diċembru minn Lawrence Cutajar Il-Logħbiet li għamlu l-Istorja tal-Inter (1) minn Lawrence Cutajar L-Istaġun Interista 2020/21 L-Editorjal - L-Għajn tat-Tigra… Għaddew tlett xhur mill-bidu ta' dan l-Istaġun u nistgħu ngħidu li għall-kuluri Nerazzurri dawn kienu kważi falliment. Fil-Kampjonat ninsabu 5 punti l-bogħod mill-quċċata tal-klassifika mentri fiċ-Champions League ninsabu kważi eliminati. Ċertament xenarju bħal dan ħadd minnha ma kien qed jistenna wara li l-Istaġun li għadda l-Inter uriet titjieb sħiħ fejn staġuni mgħoddija. Il-kawża jew il-kawżi ta' dan mhumiex ftit. Jekk wieħed joqgħod jirrifletti ftit fuq il-wirjiet tat-tim ta' Conte l-kawżi jistgħu jinġabru f'dawn il-punti: żbalji individwali li swew punti mportanti difiża li kważi f'kull logħba tara lil Handanovic jiġbor il-ballun mix-xibka akkwisti li s'issa ma' kienux u ma għamlux differenza tim mingħajr skema jew skemi ta' logħob tim mingħajr aggressivita' u ħeġġa U forsi dan l-aħħar punt huwa l-aktar li qed jinkwieta lil dawk is-supporters li verament għandhom għal qalbhom il-kuluri Nerazzurri. Mhux se noqgħod ninħeba wara subgħajha, kont wieħed minn dawk li minkejja l-passat tiegħu, iddefendejt lil Antonio Conte però minn dak li qed nara dan il-kowċ għandu l-limitazzjonijiet tiegħu li f'din l-ewwel parti tal-Istaġun qed jidhru bil-kbir. Il-fatt li għandu sistema waħda ta' logħob u li mhux kapaċi jibdel is-sistema anke meta jara lit-tim ibagħti forsi hija l-akbar limitazzjoni tiegħu. Ma din wieħed irid iżid li l-ego ta' Conte ma jippermetilux li juża l-materjal li għandu għal l-aħjar tat-tim u dan spiċċa biex għandu plejers sfiduċjati u fuq qalbhom u dan qed jirrifletti fuq il-kumplament tat-tim. Se jiġri jew aħjar x'passi se jittieħdu mis-soċjetà f'xenarju bħal dan? Forsi Diċembru se jkun fundamentali għal futur ta' Conte u anke ta' għal xi wħud mill-plejers. Vera li l-kuntratt ta' Conte huwa wieħed tqil u fi żmien ta' pandemija meta d-dħul huwa minimu ebda soċjetà ma tista' tippermetti li jkollha fuq il-kotba tagħha tlett kowċis però jekk il-wirjiet tat-tim jibqaw medjokri se nispiċċaw li mmorru lura għall-istaġuni il spiċċaw qabel biss beda t-tieni round. Huwa fuq dan il-fatt u l-probabilità li ma nispiċċawx ma' l-ewwel erba' li Zhang u l-kollaboraturi tiegħu iridu jirriflettu u jieħdu deċiżjoni jekk Conte jiekol jew ma jiekolx il-panettone. Sinċerament meta nara l-wirjiet lit-tim tant għażiż għalija bħalissa qed joffri ngħid liż-żmien ta' Conte fit-tmexxija spiċċa u li l-istorja ta' dan il-kowċ li jmur tajjeb fl-ewwel sena tiegħu u fit-tieni jinqalaw il-problemi kollha qed tirrepetti ruħha magħna wkoll. U jekk dan iseħħ minn se jkun is-suċċessur tiegħu? Għal ħafna kritiċi sportivi l-għażla qed taqa' fuq Massimiliano Allegri anke jekk hemm minn qed isemmi r-ritorn ta' Spalletti (ferm remota) jew Cambiasso u Chivu bħala soluzzjoni 'low cost'. Il-futur qiegħed f'idejn Conte u t-tim… Amala….u l-isbaħ xewqat minn qalbi ta' Milied ħieni lilkom u lil familji tagħkom. Mill-kalendarju ta' l-Inter Club Malta L-INTER U TAZZA TAĊ-CHAMPIONS It-tieni ktieb fis-sensiela ta' kotba fuq l-istorja tal-Inter - L-INTER U T-TAZZA TAC-CHAMPIONS, issa wasal. Dan jista' jinġabar mill-klabb fil-ħinijiet tal-ftuħ. Il-prezz tal-ktieb huwa €20. L-offerta ta €35 għaż-żewg kotba li ħarġu s'issa għada fis-seħħ. Min jixtieq jixtri ż-żewġ kotba li dawn jintbagħtu fir-residenza tiegħu bill-posta, mall-prezz taż-żewġ kotba jrid iżid biss is-somma ta' €5 għal prezz totali ta' €40. Ħlasijiet jistgħu ssiru permezz tar-Revolut jew BOV Pay fuq in-numru 79310175 (Joseph Vella) u wkoll b'ċekk indirizzat lill-INTER CLUB MALTA. Xewqat sbieħ f'għeluq sninhom lil: Matthew Agius, Ambinette Baldassare, Chris Balzan, Clomar Brincat, Luke Busuttil, Godfrey Calleja, Lorry Calleja, Emanuel Camilleri, Carmelo Cassar, Mario Cassar, Kevin Coleiro, Gordon Cutajar, Karl D'Amato, Noel Debono, George Fava, Edmond Fenech, Robert Giglio, Matthew Grech, Daniel Mallia, Alex Manicaro, Kyle Marston; Sephora Mercieca, Joseph Micallef, Mario Mifsud, Louis Pace Asciak, Anthony Piscopo, Joseph Spiteri, Mauro Spiteri, Gabriel Vella Cassia, Elaine Vella, Luke Zammit, Mikael Zammit, Michael Zarb… Curva Nord Milano 1969 (L-Ewwel Parti) minn Lawrence Cutajar F'din is-sensiela se nagħtu ħarsa lejn settur importanti fl-istorja tat-'tifo' organizzat fl-istorja tal-Inter. Bla dubju il-Curva Nord hija magħrufa mad-dinja kollha għas-support qawwi Ii tagħti lit-tim Interista u dan f'kull sitwazzjoni u ċirkustanza tal-mument. F'din l-ewwel parti ta' din is-serje se nagħtu ħarsa propju dwar l-ewwel gruppi ta' support organizzat li bdew jitwieldu fil-bidu tas-snin 60. - Helenio Herrera mdawwar mit-'tifosi' Interisti Fil-fatt fil-bidu sas-snin 60 ma kien jeżisti ebda 'tifo' organizzat f'Milan la minn naħa Nerazzurra u anqas minn dik Rossonera. It-'tifosi' kienu jmorru għal rashom il-grawnd u kulħadd jagħti is-support tiegħu kif jaf hu. Fil-fatt anke għal partiti 'away' ma kien isir ebda organizzazzjoni biex is-supporters Interisti ssegwu it-tim ta' qalbom. Ovvjament ġewwa San Siro kienu jiltaqgħu klikkek ta' tifosi li saru ħbieb u bla dubju dawn kienu il-bażi tat-'tifo organizzat'. Propju kien il-Mago Helenio Herrera, li ovvjament fis-snin '60 kien kowċ tal-Inter, li miegħu ġab l-ideja minn Spanja fejn hemm diġa' kien jeżisti s-support organizzat bis-supporters jinġabru f'ċerti setturi tal-grawnds. Fis-sena 1963 kien hemm grupp ta' tifosi Interisti li ffurmaw klabb li semmewh 'H.H. AFICIONADOS'. Ma nafux jekk kienx propju Herrera li ħareġ b'din l-inizzjattiva biex jiġi ffurmat dan il-klabb li propju ġie ddedikat għalih. Dak iż-żmien dan il-grupp ta' tifosi kienu joqogħdu bl-'istriscione' tagħhom fil-'Primo Verde' wara l-lasta. B'din l-inizzjattiva tħajjar grupp ieħor ta' tifosi li wkoll iffurmaw klabb bl-isem ta' il-'MOSCHETTIERI'. Fil-fatt il-fundatur ta' dan il-klabb kien Maurizio Migliori li aktar il-quddiem sar responsabbli mic-Centro Coordinamento tal-Inter Clubs li kienet l-ewwel organizzazzjoni ta dan it-tip fl-Italja. - It-twaqqif tac-CCIC, jidhru Moratti, Prisco, Fraizzoli u Maurizio Migliori L-ewwel settur okkupat mill-MOSCHETTIERI kien il-'Primo Arancio' lejn nofs il-grawnd (fejn illum hemm it-Templari). Tista' tgħid li dan kien il-ħolqien ta' gruppi ta' tifosi li jiddistingwu ruħhom wara l-'istriscione' tal-klabb tagħhom. Kienu wkoll dawn iż-żewġ klabbs li bdew jorganizzaw it-tifosi biex imorru jagħtu s-support tagħhom lill-Inter anke l-bogħod minn San Siro madwar l-Italja. Dak iż-żmien kienu jużaw il-pullmans tal-'Autostradale'. L-ewwel trasferta barra mill-Italja li ġiet organizzata kienet għad-debut Nerazzurro fit-Tazza taċ-Champions kontra l-Everton li ntlagħbet nhar it-18 ta' Settembru 1963 ġewwa Goddison Park. Dak iż-żmien dawn iż-żewġ klabbs l-aktar li kienu jużaw kienu bnadar biex joħolqu l-atmosfera f'San Siro u kultant kienu joħorġu xi stillel. L-ewwel koreografiji li saru kienu għas-semi-finali tat-Tazza taċ-Champion kontra Liverpool nhar it-12 ta' Mejju 1965 u għall-finali tal-istess kompetizzjoni f'San Siro kontra Benfica nhar is-27 ta' Mejju 1965. L-Era tal-Grande Inter tal-President Angelo Moratti u l-kowċ Helenio Herrera spiċċat nhar il-25 ta' Mejju 1967 meta ġewwa Lisbona l-Portugal, l-Inter tilfu l-Finali tat-Tazza taċ-Champions kontra Celtic. Pero' grazzi għal dik il-partita, grupp ta' żgħażagħ l-aktar universitarji li attendew għal din il-finali, ddeċiedew li joħolqu grupp ieħor ta' support organizzat u dan ingħata l-isem ta' INTER CLUB FOSSATI, għad-unur il-plejer kbir tal-Inter fl-ewwel snin tal-istorja tas-soċjeta' Nerazzurra Virgilio Fossati. Dan il-grupp għamel id-debutt tiegħu fl-ewwel partita tal-Kampjonat 1967/68 u poġġew l-'istriscione' tagħhom fis-'Secondo Anello Arancio' fid-dawra li tmiss mas-'Secondo Verde' fejn hemm il-Curva llum. Il-fundaturi tal-klabb kienu Emilio Chinetti (President), Maurizio Biffi, Carlo Cerquetti u Walter Modolo. Kif diġa' għidna dan l-aħħar grupp kien magħmul prinċipalment minn żgħażagħ u kienu huma li l-ewwel bdew joħolqu ċerti koreografiji simili għal kif nafuhom illum iżda fuq skala ferm iżgħar. Dan ħoloq naqra pika maż-żewġ gruppi l-oħra l-Moschettieri u Alficionados li kienu aktar tradizzjonali magħmula aktar minn nies ta' eta' matura. Din il-pika waslet biex jinħoloq anke xi naqra nkwiet bejniethom. Aktar ma beda jagħdi ż-żmien l-Inter Club Fossati bdew jissaħħu u kibru ħafna. Sadattant il-Moschettieri bdew inaqqsu mis-saħħa tagħhom u dan anke għal fatt li l-President tagħhom Maurizio Migliori issa kien spiċċa biex ħa kariga uffiċjali fi ħdan is-soċjeta' Nerazzurra. Ġara wkoll li anke fi ħdan l-Inter Club Fossati bdew jinħolqu ċerti problem bejn dawk moderati (fosthom il-President Chinetti) u dawk aktar 'imqarbin' immexxija minn Walter Midolo. Fil-puntata li jmiss nagħtu ħarsa x'ġara fis-26 ta' Ġunju 1969 waqt il-partita tal-Kampjonat Bologna – Inter. Dakinhar inqala' xi nkwiet bejn il-partitarji taż-żewġ naħat u tista' tgħid li dan kien il-preludju għal ħolqien ta' wieħed mill-aktar gruppi kbar u famużi tal-Curva Nord cioè il-BOYS – LE FURIE NERAZZURRE. Rebħ ta' tliet unuri f'sentejn mill-Ambrosiana Inter (L-Ewwel Parti) minn Mario Formosa Holt Il-perjodu tal-Ambrosiana u aktar tard Ambrosiana Inter, hu wieħed mill-aktar interessanti u glorjuz fl-istorja tal-Inter. Qegħdin nitkellmu fuq il-perjodu taż-żmien bejn Settembru 1928 u Ottubru 1945, sbatax –il sena li mmarkaw sew l-istorja saħansitra tal-futbol Taljan permezz ta' wħud mill-aqwa plejers Interisti. Kien ukoll żmien meta l-Milanisti kważi għebu. Qegħdin ngħidu dan għax bejn l-1929, meta twaqqfet uffiċjalment is-Serie A sal-1943, jiġifieri erbatax –il kampjonat, l-Ambrosiana Inter ġew qabel il-Milan ħdax – il darba fil-klassifika finali. Anke f'dak li huwa d-Derby Della Madonnina, f'28 partita kienu n-Nerazzurri li ħarġu rebbieħa 15 –il darba bil-Milan jirbħu biss 4 darbiet u f'9 okkażjonijiet dan il-konfront spiċċa fi dro. - Bil-wieqfa mix-xellug: Locatelli, Frossi, Ferrari, Peruchetti, Olmi, Ferraris II, Campatelli; għarkuptejhom mix-xellug: Setti, Meazza, Buonocore, Antona. Hija ħasra li l-istorja tal-Ambrosiana Inter ma tantx tingħata daqshekk għarfien. Hemm diversi raġunijiet għal dan. Ewlenija fosthom hi li dan id-denominattiv jorbot mal-istess perjodu mqalleb tal-istorja politika u soċjali tal-Italja f'dik l-epoka. Raġuni oħra hi li t-televiżjoni kien fadallu biex isib postu fid-djar tan-nies. Il-ftit filmati ta' dik l-epoka m'humiex daqshekk ta' kwalita' tajba li kapaċi jkunu ta' għajnuna għalina sabiex napprezzaw aħjar il-kwalitajiet tajbin li kellhom uħud mill-protagonisti fil-grawnd. Għal din id-darba se nikkonċentraw tista' tgħid fuq l-aħħar perjodu tal-Ambrosiana Inter, eżattament dik li toħodna lura lejn l-Istaġun 1937/38. Irid jingħad li t-tradizzjoni Interista li tirbaħ il-Kampjonat kull tmiem u bidu ta' deċenju ġdid s'issa kien dejjem ġiet irrispettatt għal dawn l-aħħar tliet deċenji nfila. L-aħħar darba li dan seħħ kien propju fl-Istaġun 1929/30. Dakinhar kif diġa' semmejna tgħammdet is-Serie 'A' kif nafuha llum. Lura għall-Istaġun 1937/38. Bħala President insibu lil Ferdinando Pozzani magħruf aħjar bħala ' IL-GENERALE PO'. Kien ilu jmexxi l-klabb mill-1932. Bħala kowċ insibu lil Aramando Castellazzi. Wara tnax –il staġun jilbes il-flokk Interista, fl-1936 Castellazzi nħatar kowċ tal-Inter. Jiġifieri dak 1937/38 kien it-tieni staġun tiegħu fit-tmexxija tal-tim Nerazzurro. Wara għaxar staġuni nfila li fihom dejjem spikka fl-attakk Peppino Meazza, tfaċċa wkoll żagħżugħ ieħor fix-xena li malajr seraq qlub it-tifosi. Dan ma kien ħadd għajr Aldo Campatelli. Iżda El Peppin xorta kien fadallu x'joffri! F'dak it-tim 1937/38 nsibu ħames plejers li kunjomhom jibda bl-ittra F. Kif nafu dak iż-żmien il-logħba Ingliża ta' saħħa u ġiri fuq il-linji kienet użata minn diversi nazzjonijiet u l-Italja ma kienitx eċċezzjoni. Tista' tgħid li kien importanti li kull klabb ikollu fit-tim tiegħu par 'wingers' veloċi u b'saħħithom. Fil-każ ta' Ambrosiana dawn kienu Annibale Frossi, li faċilment jingħaraf għax kien jilgħab bin-nuċċali u l-ieħor kien Pietro Ferraris II imlaqqam 'LUPO'. Iżjed lejn nofs il-grawnd kien hemm Giovanni Ferrari. Waqt il fl-attakk nsibu l-aħħar żewġ 'Fs', l-aħwa Nicola u Antonio Ferrara akkwistati mingħand Napoli. B'dawn il-plejers kollha ta' stoffa u b'kunjom jibda bl-ittra 'F', l-attakk Interista ġiet imlaqqam 'ATTACCO DI FERRO'. Fil-puntata li jmiss nagħtu ħarsa wkoll lejn id-difiża ta' dan it-tim formidabbli u kif wasal biex jirbaħ ir-raba' Scudetto fl-istorja glorjuza Nerazzurra. - Il-President Ferdinando Pozzani, il-Generale Po - Giuseppe Meazza - Aramando Castellazzi - Annibale Frossi - Pietro Ferraris II - Giovanni Ferrari - Nicola Ferrara I - Antonio Ferrara II Rikordi mill-Passat - Diċembru minn Lawrence Cutajar - Francesco Toldo 2 ta' Dicembru 1971: Ġewwa Padova twieled Francesco Toldo. 'Toldone' kellhu karriera sabiħa mall-Inter u kellhu wkoll is-sodisfazzjon li jkun jagħmel parti tat-tim leġġendarju li rebaħ it-Tripletta. Il-karriera professjonistika ta' Toldo bdiet mar-Ravenna fis-Serie C1 biex wara staġun wieħed hu nnaqgħad ma Fiorentina fis-Serie B, Staġun 1993/94 fejn għenhom jirbħu mill-ewwel il-promozzjoni. Mal-Vjola Toldo għamel total ta' 8 staġuni. Fil-bidu tal-Istaġun 2001/02 hu inaqgħad mall-Inter fejn kellhu karriera brillanti li bejn Kampjonat, Coppa Italia, Supercoppa Italiana u Kompetizzjonijiet Ewropej lagħab total ta' 224 partita. Memorabli jibqa' l-gowl skorjat minnhu fid-90' kontra r-rivali eterni tal-Juventus nhar id-19 t'Ottubru 2002 li ħafna ġurnali ta' l-epoka tawh lil Vieri. 10 ta' Dicembru 1921: F'Milano twieled Giuseppe Prisco, eżempju dejjem ħaj tal-veru tifoso Interista. Peppino Prisco, barra li brilla fil-karriera tiegħu ta' avukat, kien tifoso Interista sa minn ċkunitu. Fl-1950 ta' 28 sena kien diġa' wieħed mill-'Consiglieri' tal-Inter u fl-1963 sar Viċi-President tal-klabb. Hu li kien twieled minn ġenituri Naplitani, jibqa' magħruf l-aktar għall-battuti tiegħu fir-rigward tal-avversarji storiċi tal-Inter. Waħda minn l-aktar battuti poplari ta' Peppino Prisco kienet - <<Jekk Milanista joħdlok b'idejk aħsel idejk, imma jekk Juventin jeħodlok b'idejk immedjatament iċċekkja s-swaba t'idejk.>> Peppino Prisco ħalla din id-dinja nhar l-Erbgħa 12 ta' Diċembru 2001, jumejn wara li għalaq 80 sena. Bla dubju ikona tal-istorja Interista. - Peppino Prisco - 10/12/1958 - Inter vs Lyon L-aħħar dehra uffiċjali fl-Arena 10 ta' Dicembru 1958: L-Inter lagħbu l-aħħar partita uffiċjali tagħhom fl-Arena Civica ta' Milano. Kienet partita mill-kompetizzjoni tat-Tazza tal-Fieri, aktar tard Tazza UEFA u llum magħrufa bħala Ewropa League. Dakinhar l-Inter għelbu lit-tim Franċiż ta' Lyon 7-0 u għamel id-debutt tiegħu il-gowlkeeper Natale Nobili. Ironikament dan il-plejer lagħab żewġ partiti biss man-Nerazzurri, appuntu din il-logħba u r-return leg li ntlagħbet nhar l-14 ta' Jannar 1959 meta dawn l-istess żewġ timijiet spiċċaw 1-1. Ta' min jgħid li l-aħħar partita tal-Kampjonat li l-Inter lagħbu ġewwa l-Arena kienet dik tat-13 ta' Diċembru 1949. Dakinhar huma qasmu l-punti ma Padova fi draw ta' 1-1. 12 ta' Dicembru 1976: Waqt il-partita Sampdoria-Inter li ntemmet b'rebħa ta' 1-0 għan-Nerazzurri, il-gowl li ta rebħa lill-Inter dakinhar skorjaħ Giacinto Facchetti. Dan kellu jkun l-aħħar gowl, minn record ta' 59 gowl għal difensur, li Facchetti skorja fis-Serie 'A'. Biex inkunu preċiżi dan ma kienx l-aħħar gowl assolut ta' Facchetti peress li dan l-aħħar wieħed fil-karriera tiegħu ġie skorjat nhar is-26 ta' Ġunju 1977 f'partita tal-Coppa Italia li spiċċat 1-1 kontra l-Lanarossi Vicenza minn penalty. Facchetti lagħab total ta' 18 –il staġun bil-flokk Nerazzurro u dan bejn l-Istaġuni 1960/61 u 1977/78. Hu għamel id-debutt tiegħu nhar it-3 ta' Mejju 1961 f'partita tat-Tazza tal-Fieri kontra Birmingham City li spiċċat f'rebħa għal-Ingliżi 2-1. L-aħħar partita tiegħu kienet nhar is-7 ta' Mejju 1978 f'partita tal-Kampjonat Inter-Foggia 2-1. B'kollox Facchetti lagħab 476 partita fil-Kampjonat (59 gowl), 73 partita fl-Ewropa (6 gowls) u 85 partita fil-Coppa Italia (10 gowls). Hu rebaħ 4 Scudetti (1962/63, 1964/65, 1965/66 u 1970/71) darbtejn it-Tazza taċ-Champions (1963/64 u 1964/65)u t-Tazza Interkontinentali (1964 u 1965) u Coppa Italia (1977/78). Facchetti għamel ukoll perjodu qasir bħala President tal-Inter. Hu ħalla din id-dinja nhar l-4 ta' Settembru 2006 wara marda qasira fl-eta' ta' 64 sena. - Giacinto Facchetti - Gianluca Pagliuca 18 ta' Dicembru 1966: Ġewwa Bologna twieled Gianluca Pagliuca. Hu għamel id-debutt tiegħu fis-Serie 'A' mat-tim tas-Sampdoria nhar it-8 ta' Mejju 1988 kontra Pisa li spiċċat 0-0. Pagliuca inaqgħad mal-Inter fil-bidu tal-Istaġun 1994/95 meta ħa post Walter Zenga li naqgħad mas-Sampdoria. L-ewwel partita fil-lasta Interista kienet nhar it-22 ta' Mejju 1994 f'partita tal-Coppa Italia kontra Lodigiani li spiċċat f'rebħa għan-Nerazzurri ta' 3-0. Bejn l-Istaġuni 1994/95 u 1997/98 Pagliuca ma tilifiex logħba tal-Kampjonat. B'kollox hu għamel total ta' ħames staġuni li fihom bejn Kampjinat, Kompetizzjonijiet Ewropej u Coppa Italia lagħab total ta' 236 partita. Mal-Inter rebaħ it-Tazza UEFA Staġun 1997/98. L-aħħar partita tiegħu kienet nhar it-30 ta' Mejju 1999 kontra Bologna f'deċider għal post fit-Tazza UEFA li n-Nerazzurri tilfu 1-2. 22 ta' Dicembru 1963: Ġewwa Milano twieled Giuseppe Bergomi magħruf bħala 'ZIO'. Dan il-laqam, li għadu magħruf bih sal-llum, ġie mogħti lillu minn Giampiero Marini u dan minħabba l-mustaċċi u l-leħja li kellhu ma wiċċu ġia' f'eta' żgħira. Bergomi beda jagħmel l-ewwel passi tiegħu maż-żgħażagħ ta' Settala. Jum important fil-karriera tiegħu kien nhar 1 ta' Settembru 1977 meta bl-Inter stiednuh għal prova u għadda minnha. Minn dakinhar hu qatt ma ħares lura. Bergomi għamel id-debutt tiegħu nhar it-30 ta' Jannar f'partita tal-Coppa Italia kontra Juventus li spiċċat 0-0. Din kienet l-unika partita li lagħab Bergomi fl-Istaġun 1979/80. B'kollox mal-Inter Bergomi lagħab għal 20 staġun u l-aħħar partita tiegħu kienet nhar it-23 ta' Mejju 1999 f'logħba tal-Kampjonat Inter-Bologna 3-1. B'kollox Bergomi lagħab 519 partita fil-Kampjonat (23 gowl), 117 partita fl-Ewropa u 122 partita fil-Coppa Italia li fihom skorja wkoll 5 gowls. Hu rebaħ Scudetto (1988/89), Coppa Italia (1981/82), Supercoppa Italiana (1989) u tlett darbiet it-Tazza UEFA (1990/91, 1993/94 u 1997/98). - Giuseppe Bergomi Matul ix-xahar ta' Diċembru twieldu wkoll: Benito Lorenzi (20.12.1925), Piero Campelli (20.12.1893), Steven Zhang (21.12.1991) u Lennart Skoglund (24.12.1929). - Benito Lorenzi - Piero Campelli - Steven Zhang - Lennart Skoglund Il-Logħbiet li għamlu l-Istorja tal-Inter (1) minn Lawrence Cutajar L-EWWEL REBHA TAL-INTER FIL-KAMPJONAT 28 TA' NOVEMBRU 1909 INTER – JUVENTUS 1-0 Arena Civica – Milano INTER: Muller, Streit, Zoller, Engler, Fossati, Moretti, Neudecker, Payer, Peterly, Capra, Shuler. JUVENTUS: Pennano, Goccione, Mastrella, Ferraris, Frey, Colombo, Moschino, Barberis L, Balbiani, Norel, Barberis A. Referee: Recalcati (Milano) Skorja: 37' Engler (I) - Iż-żewġ timijiet flimkien qabel il-logħba (żminijiet oħra) Bħal ma kulħadd jaf l-Inter ġew imwaqqfa f'Marzu tal-1908 u ħadu sehem fl-ewwel Kampjonat Taljan fis-sena 1909 fil-Grupp Eliminatorju tal-Lombardia fejn lagħbu żewġ logħbiet kontra Milan u U.S. Milanese u tilfuhom it-tnejn. It-tieni Kampjonat li ħadu sehem fih kien dak 1909/10 li kien milgħub fuq grupp wieħed ta' 9 timijiet u kien ukoll l-ewwel Kampjonat mirbuħ minn Nerazzurri fl-istorja glorjuza tagħhom. Dak l-Istaġun in-Nerazzurri kienu taħt it-tmexxija tal-plejer kowc Virgilio Fossati. L-Inter fetħu l-impenji tagħhom nhar is-7 ta' Novembru 1909 f'partita kontra l-Ausonia li spiċċat 2-2. Wara din l-Inter sofrew żewġ telfiet kontra Juventus (0-2) u Pro Vercelli (1-4). Fir-raba' ġurnata tal-Kampjonat, li ntlagħbet nhar it-28 ta' Novembru 1909, in-Nerazzurri kienu mpenjati f'darhom kontra Juventus. Il-partita kienet waħda bilanċjata biż-żewġ timijiet ikollhom iċ-ċansijiet tagħhom. Il-gowl deċiżiv li bih l-Inter rebħu l-ewwel logħba fil-Kampjonat fl-istorja tagħhom wasal fis-37 minuta meta Schuler ħarab fuq il-linja u bi kross perfett sab lil Engler f'posizzjoni perfetta biex b'xutt fil-baxx għeleb lil gowlkeeper tal-Juventus Pennano. Wara dan il-gowl in-Nerazzurri ddefendew tajjeb biex it-tisfira finali tar-referee sabet lin-Nerazzurri fil-vantaġġ biex irreġistraw l-ewwel rebħa fil-Kampjonat. Wara din ir-rebħa, l-Inter ma ħarsux lura u spiċċaw biex ukoll rebħu l-ewwel Kampjonat fl-istorja tagħhom wara deċider kontra Pro Vercelli. Din ir-rebħa ngħatat importanza kbira mill-Gazzetta Dello Sport fil-faċċata tal-ġurnal f'artiklu li ġab " L-Internazionale hu tim kompost minn plejers brillanti li jidher li fl-aħħar sabu dik l-armonija bejnietom wara li għal perjodu twil naqsu li jimpressjonaw kemm minħabba nuqaas ta' ħeġġa fl-attakk u anke tort l-isfortuna" Tajjeb li wieħed jindika wkoll li wara din il-partita, l-Inter rebħu t-tlettax il-logħbiet li kien fadal fil-Kampjonat, inkluż id-deċider kontra Pro Vercelli u anke rebħu l-ewwel tlett partiti tal-Kampjonat ta wara, Staġun 1910/11, biex għamlu record ta' 17 –il rebħa wara xulxin fil-Kampjonat……rekord li ġie biss miksur fl-Istaġun 2006/07 mill-istess Inter ta' Roberto Mancini fejn anke f'dak l-Istaġun l-Inter rebħu l-kampjonat. Fit-tieni puntata ta' din is-sensiela se nagħtu ħarsa propju lejn partita oħra milgħuba f'dan l-Istaġun 1909/10 li ddeċidiet ir-rebħ tal-ewwel Kampjonat favur l-Internazionale. - Oscar Engler awtur tal-gowl fl-ewwel rebħa Interista fil-Kampjonat Taljan L-Istaġun Interista 2020/21 Kampjonat 2020/2021 CHAMPIONS LEAGUE 2020/21